ઉદેયપુરમાં એક ગમખ્વાર અકસ્માતમાં 6 મહિલાઓ સહિત કુલ 9 લોકોના મોત નિપજ્યા છે. વધુમાં આ અકસ્માતમાં 22 લોકો ગંભીર રીતે ઈજાગ્રસ્ત થયા છે. પોલીસ જે જાણકારી આપી છે તે મુજબ બસના તમામ મુસાફરો ગુજરાતના હતા. અને ગુજરાતથી શ્રદ્ધાળુઓને લઇને આ બસ ઉદયપુર તરફ દર્શનાર્થે જઇ રહી હતી ત્યારે આ દુર્ધટના થઇ હતી. ઉદયપુરના એસપી રાજેન્દ્ર પ્રસાદના જણાવ્યા મુજબ, આ ઘટના ઉદયપુરથી 10 કિ.મી દૂર નેહલા ગામ પાસે થઇ હતી. બસ ડ્રાઈવર ટુ વ્હીલરને બચાવા જતા સ્ટેરિંગ પરનું નિયંત્રણ ગુમાવ્યું હતું અને આ અક્સમાત થયો હતો. જે બાદ બધા જ ઘાયલોને ઉદયપુરના સરકારી હોસ્પિટલમાં લઈ જવાયા છે જ્યાં તેઓની સારવાર કરવામાં આવી રહી છે.